
Ljubomir Maraković (1887.-1959.) značajan je hrvatski književni kritičar, koji je, djeluju- 
ći osobito između dvaju svjetskih ratova, književnost svoga doba poimao u okvirima 
smjera tzv. »modernog objektivizma«. U radnji se posebice govori o Marakoviću kao po- 
sredniku između hrvatske i engleske kulture. Objavio je mnoštvo članaka i održao više 
predavanja o engleskim piscima, mahom suvremenicima. 

1. Ljubomir Maraković (Topusko, 16. lipnja 1877. - Zagreb, 22. veljače 
1959.)', pisac 1 književni kritičar, zacijelo najznačajniji predstavnik katolič- 
ke struje u hrvatskoj kritici od dvadesetih do konca četrdesetih, započeo je 
svoj književni rad poput kritičara Antuna Barca i Alberta Halera - pišući 
stihove i objavljujući ih u časopisima Pobratim i Luč Za studentskih dana u 
Beču oko njega su se okupljali mladi hrvatski katolički pjesnici, držeći ga 
svojim predvodnikom i ideologom. Knjižica »književnih razmatranja« pod 
naslovom /Voy život, objavljena u Sarajevu 1910., trebala je biti estetsko-kri- 
tički kodeks, štoviše književni manifest cijeloga novog hrvatskog književnog 
pokreta koji se tih godina u nas stvarao, a koji se zasnivao na kršćanskoj filo- 
zofiji i etici; bio je to program za »nov život« hrvatske književnosti u duhu 
katoličkog usmjerenja. Među najistaknutijim imenima ovoga pokreta bili 
su pripovjedači - Mate Ujević, Velimir Deželić, Štefa Jurkić, Petar Grgec, 
Antun Matasović, te pjesnici Ivo Horvat i Ivo Lendić. Maraković je uređivao 
časopise Lući Hrvatsku prosvjetu, koji su pripadali ovoj književnoj struji. Pri 
tom je poticao stvaralaštvo spomenutih pisaca, ponekad doduše i odveć bla- 
gonaklonim kritikama. Upravo su Marakovićevi tekstovi, uz neke radove Ili- 
je Jakovljevića, među pripadnicima ovoga pokreta dosegli razinu književne 
vrijednosti, i to ne svojim dnevnim kritikama koliko esejima 1 studijama. 
Maraković se posebice bavio teorijskim razmatranjem stilskih razdoblja, po- 
najviše ekspresionizma i postekspresionizma, uvodeći za potonjega sasvim 
prihvatljivi, ali do danas neusvojeni termin »moderni objektivizam«, 

U razdoblju između dvaju svjetskih ratova objavio je Maraković niz 
književnih i kazališnih prikaza iz književnog stvaralaštva Hrvata, Srba 1 Slo- 
venaca. Među najznačajnija njegova djela ulaze antologije Moderni hrvatski 
pripovjedači (Zagreb, 1934.) i Hrvatska književna kritika (Zagreb, 1935.) u ko- 
jima je iskazao svoj književni ukus i kritičke stavove. Čini se da je Marako- 
vić bio prvi naš kritičar koji je u proučavanje hrvatske književnosti unio 


! Maraković je završio glasovitu isusovačku klasičnu gimnaziju u Travniku, a po- 
tom studirao slavistiku 1 germanistiku na Bečkom sveučilištu, gdje je i doktorirao. Kao 
profesor radio je u Banjoj Luci i Sarajevu, a književnu djelatnost urednika i kritičara raz- 
vijao u Zagrebu, gdje je i umro - »više-manje prisiljen na književnu šutnju, [...] više zane- 
maren nego zaboravljen«. (Dubravko Jelčić, »Ljubomir Maraković«, u: Pet stoljeća hrvatske 
književnosti, knj. 86, Zagreb, Matica hrvatska - Zora, 1971, 425.) Njegov otac Nikola, po 
zanimanju učitelj, prijateljevao je sa Silvijem Strahimirom Kranjčevićem u vrijeme zajed- 
ničkog službovanja u Bijeljini i Livnu. 

2 U članku »Hrvatska književnost u XX. vijeku« (Obzor, Spomen-knjiga 1860-1935, 
Zagreb, 1936., 132.) Maraković ovako obrazlaže »moderni objektivizam«: »Moderni ob- 
jektivizam znači, nakon razočaranja revolucionarne epohe, ulaženje u stvarnost onakvu 
kakva je, s iskustvima svih tih eksplozivnih i katastrofalnih kriza, sa superiornošću dis- 
kretne rezignacije ili preobražene životne mudrosti, iskrenosti koja kao ondje, ne skriva- 
jući materijal iza načičkanih fasada lažne renesanse ili često puerilne Secesije, iznosi svo- 
je teške krize i svoje duboke bolove onakve kakvi jesu, sa nadmoćnim odsjevom unutar- 
nje vedrine ili s laganim osmijehom ironije koja je mnogo toga vidjela i čula, a vidjet će 
i čut će još mnogo toga.« 

komparatističku metodu. Namjeravao se kandidirati za profesora kompara- 
tivne književnosti na zagrebačkom Filozofskom fakultetu, ali tu katedru ni- 
je dobio pa je sve do 1945. ostao srednjoškolskim profesorom te urednikom 
časopisa i novinskim kritičarem, svestranim u svojim djelatnostima i nagnu- 
ćima. 


2, lako je prvenstveno bio zaokupljen domaćom, Maraković se uvelike ba- 
vio 1 svjetskom književnošću, vjerujući u međunarodni karakter umjetnosti, 
ali istodobno priznajući i ističući izvore i zadaće pojedine nacionalne knji- 
ževnosti. U prvom svesku Bibliografije članaka i rasprava, u dijelu Historija 
stranih književnosti (1/3) (u daljnjem tekstu: Bibliograftja)* Maraković je zastu- 
pljen s 93 bibliografske jedinice (čemu valja dodati i osam prijevoda članaka 
O stranim piscima). Riječ je uglavnom o prikazima djela, među kojima pre- 
vladava francuska i njemačka književnost. Broju od osam jedinica iz spome- 
nute Brblrografije, u kojima se Maraković dotiče engleske književnosti,“ ob- 
javljenima u razdoblju od 1915. do 1933. godine, dodala sam i Pogovor ro- 
manu Kroz vrtna vratašca vjerske spisateljice Florence Louise Barclay. Stoga 
je ukupan broj napisa o kojima će ovdje biti riječ - devet. Taj broj nije velik 
jer je autor razmjerno malo objavljivao, ali valja imati na umu da se više 1s- 
ticao svojim veoma dobro posjećenim predavanjima o engleskoj književnos- 
ti, održanima u tridesetim godinama u Pučkom sveučilištu u Zagrebu, o če- 
mu svjedoče neki osvrti u tisku“ Većina Marakovićevih napisa o engleskim 
piscima objavljena je u Hrvatskoj prosvjeti, dok je jedan tiskan u. Dabovnom 
životu. Prvo je od spomenutih periodičnih izdanja časopis za književnost i 
umjetnost koji je izlazio u nakladi Kola hrvatskih književnika (Maraković je 
od 1920. bio urednikom toga časopisa), a tiskala ga je Nadbiskupska tiskara 
u Zagrebu. Duhovni život pak urednici su nazvali »asketsko-mističkom revi- 
jom«, koja je izlazila u Zagrebu u dvadesetim godinama. Karakter ovih pu- 
blikacija potvrđuje ujedno usmjerenje samoga Marakovića koji sebe naziva 
»modernim katolikom«.? Da bismo sagledali Marakovićev obol u recepciji 
engleske književnosti u hrvatskoj kritici valja barem ukratko iznijeti osnov- 
na obilježja hrvatske kritike o engleskoj književnosti, i to kritike razdoblja u 
kojemu je sam Maraković djelovao. 


* Bibliografija rasprava, članaka i književnih radova, 1/3 Historija stranih književnosti, 
Leksikografski zavod FNRJ, Zagreb, 1959. 

“ Dvije pak jedinice - koje ovdje nisu ubrojene - posvećene su američkoj književno- 
sti; to su jedinice br. 14072 i 14110 u Biliografiji. 

* Florence Louise Barclay, Kroz vrtna uratašca, Zagreb, 1926. 

* Usp. Ivan Esih, »Aldous Huxley. Predavanje dra Lj. Marakovića u Pučkom 
sveučilištu«, Obzor, 71, 1930, 278, 2; Lendić, »Virginia Woolf: Mrs Dalloway. Predavanje 
Lj. Marakovića«, Hrvatska straža, 4, 1932, 16, 3 # (Ile); Lendić, »100-godišnjica Waltera 
Scotta. Predavanje Lj. Maraković«, Hrvatska straža, 4, 1932., 264, 3 # (Ile). 

? »Gospodar svijeta. Literarna studija«, Hrvatska prosvjeta, 2, 1915., 145. 

2.1. Tijekom Prvoga svjetskog rata, odnosno u razdoblju do konca desetljeća 
(1914. - 1919.) naša je periodika bila siromašna napisima o engleskoj knji- 
ževnosti. U rečenom periodu jedinica o engleskoj književnosti ima samo 
23.5 Pisci o kojima se u ovom razdoblju piše malobrojni su: tek ih je petoro. 
Prvi je, dakako, Shakespeare (zastupljen s 18 bibl. jedinica), pisac o kojem će 
se pisati, 1 to veoma intenzivno, tijekom čitava razdoblja od 1914. do 1940. 
(zastupljen je s ukupno 122 bibl. jedinice). Ostali pisci zastupljeni u kritici 
od 1914. do 1919. bili su R. H. Benson (2 bibl. jed.), Milton (1), Edgar Wal- 
lace (1)1 H. G. Wells (1). 

Na polju književne kritike veze s engleskom književnošću tek se u znat- 
nijoj mjeri uspostavljaju upravo nakon Prvoga svjetskog rata, što zapravo 
predstavlja nastavak rada što su ga na prijelomu stoljeća započeli Milivoj 
Šrepel a posebno Vladoje Dukat svojim djelima Čitanka iz englesko-američke i 
skandinavske književnosti (1903.) 1 Slzke iz povijesti engleske književnosti (1904.). 
U dvadesetim je godinama broj kritičkih napisa porastao (ukupno 118 bibl. 
jedinica). Shakespeare i George Bernard Shaw (!) dijele prvenstvo (objavljen 
je 31 napis o ovim piscima). U to se doba obnavlja zanimanje za Byrona - 
jer se 1924. bilježi stota obljetnica njegove smrti (15 bibl. jedinica) i 
Galsworthya (8), koji kao romanopisac i dramatičar, ali i predsjednik svjet- 
skoga P.E.N.-a, stječe sve veću naklonost hrvatske kritike i čitateljstva. Stidlji- 
vo se u našu kritiku uvlače James Joyce (3), Joseph Conrad (2), Thomas 
Hardy (2) 1 Rudyard Kipling (2), a tih se godina piše i o Florence Louise 
Barclay (2), spisateljici čija dva romana religiozne poruke izlaze tih godina 
u hrvatskom prijevodu (Kroz vrtna vratašca 1 Ružarij). 

Tridesetih godina pak (uključujući i 1940. godinu) književna se kritika 
znatno obogaćuje napisima o engleskoj književnosti. Pribrojimo li ukup- 
nom broju od 214 bibl. jedinica objavljenih u tom desetljeću od 1930. do 
zaključno 1939. one jedinice objavljene u 1940. godini (40), dobit ćemo vrlo 
visoku brojku od 254 jedinice, koje čine više od dvije trećine ukupnog kor- 
pusa hrvatske kritike o engleskoj književnosti u periodu 1914. - 1940. Pored 
već »standardnih« Shakespearea (71 bibl. jedinica), Shawa (22), Galsworthya 
(12) 1 Wellsa (15) piše se veoma živo o Huxleyju (27), a sve više i o Joyceu 
(7), Conradu (4) 1 Virginiji Woolf (5). Modernisti sporo ali uspješno ulaze u 
obzor naše kritike. Piše se prilično 1 o Maughamu (8), jednom od u nas u to 
doba najpopularnijih i najizvođenijih engleskih dramskih autora. 

U međuratnom periodu o engleskoj književnosti ponajviše pišu Josip 
Torbarina, Ivo Hergešić, Vinko Krišković i Josip Horvat. 


* Podaci koji su ovdje iznijeti zapravo su rezultat mojega istraživanja koje sam po- 
duzela u cilju izrade doktorske disertacije pod naslovom Posrednici engleske književnosti u 
hrvatskoj književnoj kritici u razdoblju 1914.-1940. Disertaciju sam obranila u siječnju 
1997. na zadarskom Filozofskom fakultetu, a njezin je rukopis dostupan u Nacionalnoj 
i sveučilišnoj knjižnici u Zagrebu, kao 1 u knjižnici Britanskoga savjeta u Zagrebu. 

2.2. Vratimo se Marakoviću. Šest je engleskih pisaca kojima Maraković 
posvećuje svoje članke: John Galsworthy (3 bibliografske jedinice), R. H. 
Benson (2 bibl.jedinice)'“, G. G, Byron (2 jedinice)", G. K. Chesterton (1 je- 
dinica),“J. H. Newman (1 jedinica)“ 1 Florence Louise Barclay (1 jedinica).“ 
Na ove ću se napise osvrnuti redoslijedom nabrojenih predmetnih pisaca. 


2.2.1. Prvi članak o Galsworthyu Maraković piše prigodom šezdesete ob- 
ljetnice piščeva života. Autor se osvrće na prvu trilogiju kronike o Forsyte- 
ovima (The Man of Property,'* 1906., In Chancery, 1920., i To Let, 1921.) kao i 
na prva dva dijela druge trilogije (Tbe Wbrte Monkey i The Silver Spoon). O 
posljednjem, trećem dijelu potonje trilogije autor će pisati u osvrtu »Forsyte 
saga je svršena«", O Forgyte sagi autor piše kao o grandioznoj analizi ascien 
rgimea naglašavajući »majstorsku isprepletenost i i divnu simetričnost« kom- 
pozicije djela, povijesno pogođene tipove te suptilnu analizu društvene at- 
mosfere i njezine idejne i ekonomske podloge. Upućujući na satiričnost i 
skeptičnost raspoloženja (»koje možda više ruši nego što stvara«)" autor 
Galsworthya stavlja uz bok najjačim duhovima tadanje engleske književno- 
sti - Shawu i Wellsu. U Tbe Wbrte Monkey (1924.) pisac prikazuje naličje mo- 
dernoga estetiziranja u odnosu prema stvarnim životnim vrijednostima i 
njihovom etičkom sadržaju. U The Stlver Spoon (1926.) pak pisac ima široku 
podlogu za analizu moralno-društvenih odrednica poslijeratnoga društva 
(društva nakon Prvoga svjetskog rata, primj. H. P.), naročito u Engleskoj. 
Ocjenu druge trilogije Maraković je mogao zaokružiti drugim spome- 
nutim napisom. Tako za The Swan Song (1928.) autor piše kako je ta knjiga 
postala »jednom od najpunijih 1 najživotnijih u čitavoj Forsyte sagi« 1 »pra- 
va kruna ovog veličajnog i možda najmonumentalnijeg književnog djela sa- 
dašnjosti«." Za Marakovića značajan je Galsworthyev spoj realistične kon- 


* »Forsyte saga i njeni nastavci«, Firvatska prosvjeta, 14, 1927., 9, 199-200 (Prikaz ro- 
mana J. Galsworthya: Tbe Forsyte saga, Tbe White Monkey, The Silver Spoon; »Forsyte saga je 
svršena«, Hrvatska prosvjeta, 15, 1928., 12, 267-268; »Galsworthy, 31.1.1933«, Hrvatska 
prosvjeta, 20, 1933., 2, 52-56. 

" »Gospodar svijeta. Literarna studija«, Hrvatska prosvjeta, 2, 1915., 145-149 1 
288-292; »R. H. Benson«, Hrvatska prosvjeta, 7, 1920., 2-3, 67-68. 

" »Byron«, Hrvatska prosvjeta, 11, 1924., 4, 188-190; »Lord Byron kod Jugoslovena«, 
Hrvatska prosvjeta, 18. 1931. 8/9, 200. 

? »G. K. Chesterton«, Hrvatska prosvjeta, 8, 1921., 11/2, 379. 

5 »John H. Newman«, Dubovni život, Zagreb, 1. 1929., 6, 350-355. 

“ Pogovor (»O spisateljici ove knjige«) u: F. L. Barclay, Kroz vrtna vratašca, 
(Knjižnica Dobrih Romana, ur. Josip Andrić), Zagreb 1926. 

“ »Forsyte saga 1 njeni nastavci«, Hrvatska prosvjeta, 14, 1927., 9, 199-200. 

“* Napominjem da će naslovi djela spomenutih u ovdje obrađenim Marakovićevim 
napisima biti u ovom radu navedeni u obliku (kako izvornom tako prevedenom) i orto- 
grafiji u kakvoj su zatečeni u samoj jedinici, 

" »Forsyte saga je svršena«, Hrvatska prosvjeta, 15, 1928., 12, 267-268. 

" »Forsyte saga i njeni nastavci«..., 199. 

" »Forsyte saga je svršena«, 268. 

cepcije romana i poetičnosti izražene u neposrednom osjećaju za lijepo. Ma- 
raković pri tom posebno ističe jedan od najkarakterističnijih motiva - umi- 
ranje - u koji Galsworthy uspijeva uliti »blagu melankoliju izmirenja«. 

Nekrolog o Galsworthyu podulji je pregled cjelokupna Galsworthyeva 
stvaralaštva. Za autora članka ovaj pisac predstavlja napredak u tehničkoj 
koncepciji romana; on u moderni engleski roman unosi »nove smjerove«": 
»osim stvarnog prikaza zbiljnosti koji je logično izgrađen, sa strogom kom- 
pozicijom po zakonima uzročnosti zbivanja, on je dodao još jednu projek- 
ciju događaja, onu iz duševnog svijeta njegovih lica«' Kod Galsworthya se 
sukobljuju dvije polutke stvarnosti: vanjski svijet zbiljskih događaja i njegov 
odraz u svijesti i podsvijesti likova, prema analitičkim tekovinama moderne 
psihologije. Tako Maraković realističkim piscima od Dickensa i Thackeraya 
naovamo suprotstavlja (tada) najmoderniji naraštaj pisaca kao što su Joyce, 
Huxley, V. Woolf 1 R. Lehman, koja je pod dojmom Prousta čitavu uzroč- 
nost ne toliko samoga zbivanja koliko prikazivanja stvarnosti svela na slo- 
bodne veze asocijacija na način kako se stvaraju u našoj svijesti. Tu tehniku 
autor nekrologa uspoređuje s filmom i njegovim »realizacijama priviđenja« 
(Maraković), pri čemu Galsworthy predstavlja pomirenje ovih dviju strana 
jer je »vanjski i unutarnji svijet kod njega povezan« i ne nudi nikakve »bizar- 
ne ekstreme«ž, ostajući pojavom karakterističnoga engleskog konzervativi- 
zma u njegovu zdravijem značenju. 

U drugom dijelu članka autor daje pregled Galsworthyevih drama i ro- 
mana, kojih je glavna okosnica slikanje »degeneracije« što kod Galsworthye- 
vih prethodnika ima uzrok u tjelesnom i moralnom propadanju nasljeđiva- 
njem poroka (Zola), dok kod Galsworthya ona predstavlja ironičan pojam 
povijesti: »Forsyte (tj. članovi obitelji Forsyte, primj. H. P.) se, napuštajući 
sve više porodičnu svoju tradiciju [...] sve više “kvare', a u stvari se oslobađa- 
ju sebičnosti, materijalističke zaslijepljenosti, bljutave presićenosti materijal- 
nim blagostanjem«.? Kritičar zamjećuje da je Galsworthyev diskretno nad- 
moćni stav omogućen unutarnjim monologom, jednom od glavnih tekovi- 
na suvremenoga romana, pa se pomoću blagog humora događajima »oduzi- 
ma sudbonosna težina«,“ 

Opisujući Galsworthya kao »socijalnog pisca« 1 »socijalnog borca« a Sa- 
gu o Forsytima kao »riznicu ljudskih osjećaja«*, autor članka predviđa da će 
Galsworthyeva djela biti trajan dokument vremena. Po popularnosti Mara- 
ković ovoga pisca uspoređuje sa Sienkiewiczem, a po srodnosti izraza s Nor- 
vežankom Siegrid Undset* (velikom norveškom prozaisticom XX. st., dobit 


2 »Galsworthy (Nekrolog) 31.1.1933.«, Hrvatska prosvjeta, 20, 1933., 52. 
? Isto. 

2 Isto, 53. 

2 Isto. 

* Isto. 

# Isto. 

% [sto, 56. 

nicom Nobelove nagrade za književnost za 1928., koja se 1924. obratila na 
katoličanstvo, primj. H. P.). 


2.2.2. Robert Hugh Benson (1871. - 1914.) zanima našega Marakovića kao 
»katolički pisac« romana Gospodar svijeta (The Lord of the World, 1907.)", 
»pustolovnog romana« (Benson) budućnosti, koji prikazuje događaje s kraja 
XX. stoljeća, predviđajući dolazak Antikrista na svijet. Kritičar u drugom di- 
jelu ovoga članka prepričava fabulu romana izdvajajući likove Percyja Fran- 
klina, posljednjeg Pape Katoličke crkve, Silvestra III., 1 njegova pendanta 1 
protuteže, zagonetnog Gospodara svijeta, Julijana Felsenburgha. Dok prvi 
predstavlja Katoličku crkvu, jedinu još preostalu vjeru u Boga (katolici su u 
tom romanu, kao jedina zapreka državnoj religiji, osuđeni na smrt), drugi 
lik zastupa preostali, veći dio svijeta, »koji se je složio u ideji humaniteta 
bez ikakvih transcendentnih istina«* Dalje u članku autor piše o romanu 
kao književnoj vrsti, 1 utjecaju kina na njegov razvitak. Protivi se tendenciji 
da roman bude »život«, držeći takvo nastojanje štetnim, »jer kao što je dra- 
ma drama, tako i roman ima ostati romanom - dovelo je do prikazanja u 
slikama, odlomcima i traćenom isprekidanju radnje, samo da slijed slika bu- 
de življi i zanimljiviji, kao u životu«.? Visoko ocjenjujući realizam opisa i 
tehniku romana, kritičar ističe duboko religiozno značenje Bensonova djela 
i tvrdi da su on i Shechan (također Englez), »dali najbolje 1 najdublje radove 
u smislu pozitivne vjere, religiozne afirmacije«.*" Autor članka uspoređuje 
ovo djelo s Huysmansovim i Bourgetovim katoličkim romanima koji su 
artističniji, pa u njima ima i individualistički dubljih stanica, ali oni nisu 
»ni izdaleka tako krepki, tako životvorni kao ovi«," Pet godina kasnije“ isti 
će roman autor oslikati kao djelo u kojem dolazi do izražaja veza između 
praktičnoga života i suptilne, umjetničke stvaralačke moći - što je po auto- 
rovu sudu, sasvim engleska osobina. Maraković Bensona naziva dobrim 
poznavaocem detalja, majstorom povijesne psihologije i velikim piscem.“ 
Među djelima koja Maraković ovdje uz Gospodara svijeta spominje jesu By 
bat authority (Cijom vlašću), Tbe King's Achievement (Kraljevo djelo), The 
Oueens's Tragedy (Kraljičina tragedija) te zbirka novela Invisible Light (Nevid- 
ljivo svjetlo). Za posljednje Maraković tvrdi da osvjetljuje pitanje »reli- 
gioznog gledanja«, tj. sposobnost odabranih da realno i »vidno« (Marako- 


" »Gospodar svijeta. Literarna studija«, Hrvatska prosvjeta, 2, 1915., 145-149 1 
288-292; ovdje str. 145. 

8 Isto, 146. 

> Isto, 288. 

"Isto, 291. 

* Isto, 292. 

* »R. H. Benson«, Frvatska prosvjeta, 7, 1920., 2-3, 67-68. 

* Zanimljivo je da je Bensonov religiozni roman Gospodar svijeta u nas u međurat- 
nom razdoblju doživio tri izdanja: prvo 1915. (Rijeka), drugo 1918. (također Rijeka), a 
treće 1930. (Trst) u istom Miholjevićevu prijevodu. 

vić) promatraju vjerske pojave, koje su za druge tek apstraktne ideje. Nijed- 
no od ovih ostalih djela nije prevedeno na hrvatski jezik, iako je po svje- 
dočenju samoga Marakovića »Narodna prosvjeta« nabavila više Bensonovih 
djela namjeravajući ih prevesti i objaviti.“ 


2.2.3. Byrona (1788. - 1824.) se Maraković dotiče u dva navrata: pišući o 
Rodocanacchijevu životopisu ovoga pjesnika, te prigodom izlaženja kompa- 
ratističkog djela Lord Byron kod Jugoslovena Ilije M. Petrovića." U prvom pri- 
kazu autor prepričava dijelove Rodocanacchijeve knjige Byron objavljene 
prigodom stote obljetnice Byronove smrti, usredotočujući se na neke epizo- 
de iz života pjesnika čija je slava proizvela literarnu modu petnaestak godi- 
na po njegovoj smrti. Po Marakovićevu sudu, Byron nije mogao »stvarati ni- 
šta što nije doživljeno pa je ličnu literaturu uzdigao do uzvišenosti«.* 
Prikaz Petrovićeve knjige ujedno je Marakovićevo razmišljanje o južno- 
slavenskom bajronizmu. Uspoređujući Petrovićev životopis G. G. Byrona s 
Mauroisovim, Maraković u potonjem nalazi znatno više objektivnosti. Što 
se tiče središnjega dijela knjige, koji govori o recepciji Byrona u nas, Mara- 
ković zamjera Petroviću što je propustio Preradovićev prijevod »Pozdrava 
domovini« i spominje da je u pripremi i drugi svezak knjige, u kojem će biti 
govora o našim bajronistima jer je »djelo opširno zasnovano«. S obzirom na 
Marakovićev uobičajeni komparatistički pristup djelima, pomalo čudi što 
autor osvrta premalo pozornosti posvećuje problematici Petrovićevih kom- 
paratističkih istraživanja, s obzirom da je riječ o pionirskom ali ujedno i jed- 
nim od najznačajnijih književnoistraživačkih opusa iz međuratnog perioda 
južnoslavenskih naroda. Dakako, Maraković bi za to imao više građe da je 
imao još i dio teksta koji će biti tiskan gotovo šezdeset godina kasnije. 


2.2.4. Poput Bensona, i G(ilbert) K(eith) Chesterton (1874. - 1936.) privlači 
Marakovića svojim katolicizmom (na koji prelazi 1922.), borbom protiv 
mehaniziranog materijalizma, kao i duhovitošću koja se može mjeriti tek sa 
Swiftovom. Među Chestertonovim djelima kritičar spominje eseje Heretici 
(1905.), Ortodoksije (1909.), roman Četvrtak (1908.) i priče Prostote oca Browna 


* Čudi što Maraković ne spominje onodobno veoma poznati Bensonov roman 
Come Rock! Come Rope! iz 1912. 

# Vidi bilj. 11. 

* »Byron«, Hrvatska prosvjeta, 11, 1924., 4, 190. 

" Godine 1989. Institut za književnost i umetnost - Beograd ponovno je tiskao Pe- 
trovićevu knjigu, pri čemu je izostavljen »Uvod« i poglavlje »Bajron i Bajronizam« što su 
činili preko 120 od ukupno 200 stranica studije. Tako se tekst novoga izdanja sastoji od 
odlomka /Drugi deo (str. 125-200)/ njegove studije Lord Bajron kod Jugoslovena. Prva knji- 
ga /Požarevac, 1931./ i rukopisnog drugog dijela njegovoga rada koji je pronađen tek tije- 
kom zadnjeg desetljeća. Priređivačima knjige činilo se da ovi dijelovi teksta čine temat- 
sku i organsku cjelinu koja je, u ovom obliku, tiskana prvi put. Usp. Helena Peričić, »Ili- 
ja M. Petrović, Lord Bajron kod Jugoslovena, Beograd-Požarevac 1989«, u: Radovi Zavo- 
da za povijesne znanosti JAZU u Zadru, sv. 32, Zadar, 1990., 187-190. 

(1911.). Za Marakovića je Chesterton »pisac politički protiv političkih stra- 
naka, katolički protiv onih koji se grade katolicima i literarni kritik bez ika- 
kva respekta prema lažnom dostojanstvu, kojim se ta služba danas vrš1.«* 


2.2.5. Treći je vjerski pisac koji zaokuplja Marakovića John Henry Newman 
(1801. - 1890.), koji se - poput Bensona i Chestertona - priklonio katoliciz- 
mu, postavši 1879. kardinalom. Autor napisa drži Newmana jednim od naj- 
većih umova posljednjih desetljeća, koji nastoji anglikanizam približiti pr- 
votnoj Crkvi. Među djelima koja Maraković spominje jesu Apologia pro vita 
sua (1864.), ekspozicija Newtonove duhovne povijesti (koju danas smatraju 
remek-djelom, op. H. P.), te roman Loss and Gain (1848.), u kojem pisac opi- 
suje dvije teške godine »unutrašnje borbe« okončane njegovim prelaskom u 
krilo Katoličke crkve. 


2.2.6. Godine 1927. Maraković u Knjižnici dobrih romana Društva sv. Jeroni- 
ma objavljuje vlastiti prijevod romana Kroz vrtna vratašca Florence Louise 
Barclay kao i Pogovor istom izdanju. Izabiranje ovoga djela za prevođenje u 
skladu je, dakako, 1 s Marakovićevim katolicizmom. Riječ je naime o spisa- 
teljici koja je dvadesetih godina stekla u svijetu popularnost upravo svojom 
vjerskom djelatnošću, potvrđenom u konačnici proznim djelima poput Tže 
Rosary* (kod nas prevođeno kao Krunica, Čislo ili Ružičnjak), Shenstonska 
kastelanka, Upas tbrle, Za zvijezdom 1 dr. 

Maraković prvi dio Pogovora posvećuje životu same spisateljice prika- 
zujući je kao (protestantskog) zanesenjaka koji vodi vjersku školu, drži pre- 
davanja i obilazi biblijska mjesta. U drugom pak dijelu Maraković piše o 
opusu ove Engleskinje: spominje naslove njezinih romana i središnje likove. 
Citirajući autoričino objašnjenje vlastitih poticaja za pisanje romana, Mara- 
ković naglašava kako Florence Barclay nema namjeru stvarati djela koja bi 
predstavljala vrhunsku književnost već djela koja bi čitatelja mogla podučiti 
i odgojiti u skladu s vjerskim načelima; to su romani koji su u službi »vjere, 
dobrote i istine« (Maraković). O romanu koji je preveo Maraković u ovom 
osvrtu ne piše osim kad spominje glavnoga junaka Guyja Chelsea, koji je po 
njegovu sudu »živa slika gđe Barclay«.“' 


5 >G, K. Chesterton«, Hrvatska prosvjeta, 8, 1921., 11/2, 379. 

? Na tendencioznost romana ove autorice upozorit će 1 Rabadan u svojem Pogovo- 
ru 1935.: »Drugim riječima odlučno se i požrtvovno odrekla pisanja za uže krugove lite- 
rarnih sladokusaca i posvetila se onim tisućama osrednjih čitalaca 1 čitateljica, koji 
nakon naporna rada zahtijevaju od knjige u prvom redu to, da ih zanima, razveseli, 
odmori i potakne na jače shvaćanje ljepote ljudskih čuvstava i božje dobrote.« (F. L. Bar- 
clay, Ružarij, Zagreb, 1935., Knjižnica Dobrih Romana, str. 236c - nije paginirano). 

9 FE. L. Barclay, Kroz vrtna vratašca, Zagreb, 1926., 104 (a) (nije paginirano). 

* Isto. 

2.2.7. Maraković je održao niz predavanja o britanskim autorima, koja na- 
žalost nije tekstualno uobličio. O tim predavanjima svjedoče tek malobrojni 
osvrti: Esihov na Marakovićevo predavanje o Aldousu Huxleyju (1894. - 
1963.), te Lendićevi na predavanja o Virginiji Woolf (1882. - 1941.) 1 Wal- 
teru Scottu (1771. - 1832.).“ 


2,2.7.1. Esihov je napis kratko i, za naše potrebe, prešturo izvješće o preda- 
vanju koje je »poznati hrvatski književni 1 kazališni kritičar« (Esih) održao u 
Pučkom sveučilištu (gdje je i inače održavao svoja predavanja) 3. prosinca 
1930. Glavnim predmetom predavanja bio je Huxleyjev Kontrapunkt (tzv. 
Point Counter Point) što ga je Maraković, poput drugih djela suvremene knji- 
ževnosti, nastojao proučiti i približiti s komparativnog stajališta. U ovom je 
slučaju Maraković naglasio kako su na Huxleyja utjecali Wells (kao znan- 
stvenik, povjesničar i biolog), te Lawrence, Balzac, Flaubert, France, Proust i 
Gide. Esih zamjera Marakoviću što ništa ne kazuje o Huxleyju kao pjesniku 
i autoru novela vjerujući da bi u protivnom bilo lakše protumačiti najzna- 
čajnije djelo ovoga pisca - roman Kontrapunkt - pa mu ova primjedba služi 
kao povod kratkom osvrtu na short story kao posebnu »književnu vrstu« 
(Esih) što je u englesku književnost ušla osamdesetih godina prošloga stolje- 
ća; među pisce starijega naraštaja koji su njegovali ovu vrstu on ubraja Mere- 
ditha, Hardya, Stevensona, Kiplinga, Conrada, Benneta, Wellsa i Galswor- 
thya. Esihov je komentar da je Huxley u početku svoga književnog rada bio 
francuski orijentirani imažistički lirik.“ 


2.2.7.2. Bolji uvid u Marakovićev način izlaganja 1 stavove o suvremenoj en- 
gleskoj književnosti nudi Lendićev osvrt na predavanje o romanu Mrs Dat 
loway Virginije Woolf. Predavanje je Maraković održao 19. siječnja 1932. 
»pred punom dvoranom Pučkog sveučilišta«.“* Prema Lendićevoj ocjeni ova 
su predavanja »plod svestranog, dugotrajnog i marljivog proučavanja svjet- 
ske književnosti«", koja Maraković obično započinje općim, sintetičkim 
pogledom na suvremenu književnost. Po Marakoviću, neosporan je utjecaj 
na razvitak svjetske književnosti te u prvom redu na englesku literaturu iz- 
vršio Proust. Analizirajući taj utjecaj, predavač u najkrupnijim crtama odre- 
đuje položaj suvremenog engleskog romana »koji je na putu, da se razvije 
do neslućene visine«“. Na području umjetnosti suvremenoga engleskog ro- 
mana Maraković razlikuje dva tipa umjetnosti: 

- »Dingkunst« ili tzv. stvarnu umjetnost; i 

- »Bewufitseinskunst« ili tzv. umjetnost koje se stvarnost očituje onako 
kako se pojavljuje/prikazuje našoj svijesti. 


2 Vidi bilj. 3. 

" Usp., I. Esih, »Aldous Huxley...«, 2. 
“Isto. 

* Isto. 


“* Zacijelo Marakovićeve riječi prema Lendiću. 

U drugi tip umjetnosti Maraković uvrštava prozu Virginije Woolf, na- 
pominjući kako ona nije prva koja je u englesku književnost uvela »Bewufšt- 
seinskunst«: prije nje to je učinio James Joyce. Osim na razini spomenutog 
tipa umjetnosti, na paralelu između Mrs Dalloway Virginije Woolf 1 Joyceo- 
va Ulyssesa Maraković nalazi i na razini same naracije odnosno fabule: rad- 
nja oba romana događa se u jednom danu. 

Predavač je, zaključuje Lendić, nakon što je teoretski 1 općenito iznio 
osobine drugoga tipa romana/umjetnosti, »sadržajem« (tj. fabulom, primj. 
H. P.) »sjajno ilustrirao roman«" te istakao izvornost Woolfove u obradbi li- 
kova, a kad je riječ o kompoziciji, predavač je utvrdio kako ona ipak na kon- 
cu snažno izbija - makar ne »konvencionalno« - iz labavo povezanih situa- 
cija i mnoštva likova. 


2.2.7.3. Predavanje o Scottu održano j je 18. studenoga 1932. Poticaj za to pre- 
davanje Maraković je našao u činjenici da je 1932. godina Šenoina godina 
(pretpostavljam da je autor članka, Lendić, mislio na 1931. godinu kada je 
obilježena pedeseta obljetnica Šenoine smrti, primj. H. P.), ukazujući na 
potrebu da se Šenoina djela usporede s djelima Scotta kao utemeljitelja ro- 
mana u modernom smislu (!), a napose historijskog romana. Maraković je 
najprije govorio o osobi Waltera Scotta, tvdeći da je škotski pisac unio crte 
vlastita karaktera u svoje junake, pri čemu je istakao da je Walter Scott »od 
početka do kraja ostao jednak u umjetničkoj vrijednosti« (Lendić) jer je nje- 
gov dar »proključao odjednom«, nakon šta je, obeshrabren slavom Georgea 
G. Byrona, prestao pisati epsko-lirske pjesme u stihu škotskih balada odlu- 
čivši se za pisanje romana. Maraković naglašava kako je Scott udario temelj 
pravom povijesnom romanu jer je prije njega povijest u romanima i pripo- 
vijestima bila iskrivljavana. Na koncu se predavanja Maraković ponovno 
vraća na Šenou, ukazujući na potrebu utvrđivanja utjecaja Waltera Scotta na 
našega pisca, kako neposredno tako posredno, preko Scottovih sljedbenika. 
»Jer ono što nas najviše zanosi kod Šenoe«, prenosi Lendić Marakovićev za- 
ključak, »jest baš ono čemu se najviše divimo kod romana Waltera Scotta: 
kompozicija i vjerno iznesena historija«,* 


3. Na temelju građe o Marakoviću koja je dostupna (tj. bibliografskih jedini- 

ca kojih je on sam autor te interpretacija njegovih predavanja) dade se za- 
ključiti da se ovaj kritičar bavio engleskim piscima koje ću prema godini ro- 
đenja navesti kronološkim redom: W. Scottom, Byronom, Newmanom, 
Bensonom, Galsworthyem, Chestertonom, Florence L. Barclay", Virginijom 


“ Lendić, n. dj. 

* Lendić, »100-godišnjica Waltera Scotta...«, 3. 

* Nije uvrštena u Encyclopaedia Britannica. Nemam mnogo podataka o ovoj spisate- 
ljici pa tako ni podataka o godini njezina rođenja i smrti. Na temelju napisa koji su ovd- 
je obrađeni dade se zaključiti da je F. L. Barclay objavila iste 1909. godine svoj roman The 
Rosary u New Yorku i u Londonu i stekla ovim romanom veliku popularnost, tako da je 

Woolf i Huxleyjem. Riječ je dakle o piscima u rasponu od romantizma do 
modernizma (imajući na umu roman »struje svijesti«), što čini otprilike jed- 
no stoljeće književnih previranja. Dakako, ovdje se može izdvojiti jedinstve- 
na skupina engleskih pisaca katoličkog usmjerenja, koju sačinjavaju u pr- 
vom redu Newman, Benson i Chesterton, ali po vjerskim simpatijama u nju 
bismo uvjetno mogli uvrstiti Scotta i Byrona. Razumljiv poticaj za zaokup- 
ljenost ovim piscima leži u Marakovićevu katoličkom angažmanu, o čemu 
sam pisala na početku ovoga rada (usp. ovdje 2.). Spomenuti autori književ- 
nopovijesno pripadaju XIX. ili pak prvim desetljećima XX. stoljeća. 

Marakovićevi napisi o engleskim piscima većinom su pisani prigodno: 
po obljetnici (Galsworthy: 1927., Byron: 1924.) ili smrti pisca (Galsworthy: 
1933.), ili pak po objavljivanju djela pojedinih autora. Ovdje prikazani član- 
ci razmjerno su kratki (svojom se duljinom izdvaja tek »literarna studija« o 
Bensonu iz 1915. 1 nekrolog posvećen Galsworthyu 1933.). Prevladavaju da- 
kle kraći članci, feljtoni 1 prikazi. 

Valja imati na umu da je Maraković djela engleskih pisaca čitao u izvor- 
niku: do vremena kad se javlja napisima o Galsworthyu nije u nas bilo pri- 
jevoda Sage o Forsytima; Chesterton se u prijevodu javio tek 1928.; također 
nije bilo prijevoda nijednog Newmanova djela. Maraković je bio među prvi- 
ma koji su pisali i tumačili mnoge engleske pisce. O Galsworthyu je prije 
Marakovića pisao tek Josip Horvat u dva navrata, 1 to 1920. i 1922. godine." 
Kad je riječ o Virginiji Woolf valja napomenuti kako su prije Marakovića u 
hrvatskom tisku o Virginiji Woolf pisala dvojica kritičara: Ivo Hergešić 1 
Stanislav Šimić, obojica 1930. godine." Prije 1930. godine, kad je Maraković 
održao predavanje o Huxleyu, osim Hergešićeva (1930.) nije bilo nijednog 
napisa o ovom piscu. Maraković je bio jedini koji se uz Hergešića pozabavio 
Walterom Scottom u sveukupnoj kritici razdoblja od 1914. do 1940. O 
Bensonu je prije Marakovića pisao tek Dragutin Tomac." Maraković je u re- 
čenom razdoblju bio prvi koji je u našem tisku pisao o Chestertonu 1 jedini 
koji je pisao o Newmanu“ 


roman uskoro preveden na šest jezika. Ovaj, po sudu nekih kritičara najbolji roman F. L. 
Barclay, izišao je u hrvatskom prijevodu Vojmila Rabadana u istoj knjižnici 1935. godi- 
ne. Prevoditelj je napisao i Pogovor ovom izdanju. 

“ Vidi Helena Peričić, Bibliografiju kritike hrvatske kritike o engleskoj književnosti 
(1914-1940), Filologija, knj. 28, Zagreb, HAZU, 1997., 54. 

“I Hergešić, Ivo, »Savremeni engleski roman. Buntovni ton i opći relativizam porat- 
ne literature«, Obzor, 71, 1930, 86, 5. (Prikazani: J. Joyce, D. H. Lawrence, A. Huxley, V. 
Woolf.) Šimić, Stanislav, »Virginia Woolf o modernom engleskom romanu«, Književnik, 
3, 1930., 8, 366-368. 

** Vidi Helena Peričić, Bibliografija..., 54. 

$ Vidi isto, 62. 

*“* Usp. Helena Peričić: »Bibliografija zastupljenosti engleskih pisaca u hrvatskoj 
književnoj kritici u razdoblju 1914.-1940.«, Književna smotra, 30, 1998., 198-109 (2-3), 
79-102. 

Čini se da je Maraković, unatoč svojoj ideološkoj dosljednosti, bio 
jedan od naših navodno »najkontroverznijih« književnih kritičara, ali 1z ra- 
zloga koji su nam iz današnje perspektive jasni.“ Zbog svojeg je katoličkog 
usmjerenja bio zanemaren dva i pol desetljeća: od konca Drugoga svjetskog 
rata do pojave njegovih izabranih spisa u biblioteci Pet stoljeća hrvatske knji 
ževnosti (1971.). Vjerojatno pod utjecajem Croceova esteticizma i Brandesa, 
Maraković je vjerovao je da je kao katolički kritičar mjerodavan dati ocjenu 
književnoga djela, ne govoreći samo o njegovoj etici, već i o estetici odnos- 
no književnoj vrijednosti. »Zagovarao je, dakle, potrebu estetiziranja katolič- 
ke kritike, uvođenje estetskih kriterija u njezin sistem vrednovanja, a u prak- 
si je uvijek težio ideološkom pristupu, etičkoj analizi i katoličkom moralizi- 
ranju, utoliko više ukoliko ih je trenutno jače nastojao zatomiti«* 

To se međutim očitovalo i u njegovoj kritici engleskih književnika. Ma- 
raković je domaću, hrvatsku književnu kritiku držao po kvaliteti ravnom 
onodobnoj srpskoj", ali »podcjenjivanom znamenitom granom našega knji- 
ževnog i općeg intelektualnog rada, unatoč tomu što je u nju uloženo toliko 
dragocjenih sila, toliko oštrine misli i toliko veličine duha 1 što je ona, u pr- 
kos svemu, kroz čitavo jedno stoljeće oplemenjivala ukus 1 podizala duhove 
ne samo hrvatske čitalačke publike, nego 1 pisaca i pjesnika, pa i onih naj- 
većih«,* 


3.1. Usredotočimo li se na Marakovićevu kritiku s područja engleske knji- 
ževnosti, koja nam uostalom ne nudi osobito velik broj pisanih radova, 
može se zapaziti da u većini slučajeva Maraković tumači idejnu/ideološku 
stranu samoga djela, često stavljajući težište upravo na njegovu katoličku 
poruku. 


3.2. Što se tiče interesa za elemente izražajnog sustava književnine, za npr. 
»kompoziciju« djela, tu se načima problematika koja se provlači kroz 
mnoge Marakovićeve kritičke napise odnosno predavanja, posebice one što 
se tiču Galsworthya, Virginije Woolf i Huxleya. Očito je da Maraković veći- 
nu svojih prikaza posvećuje romanu kao književnoj vrsti. Pri tome, Marako- 
vić nudi tumačenje djela nekog pisca kroz prizmu stilske formacije odnos- 
no njegove mimetičke vrijednosti, točnije kroz razgraničenje realizma ili 


* Usp. Vlatko Pavletić, »Kritika i kritičari« u: Panorama brvatske književnosti XX sto- 
ljeća, prir. V. Pavletić, Zagreb, Stvarnost, 1965., 509-511. Pavletić se ovdje suzdržava od iz- 
nošenja vlastita suda o Marakoviću, preuzimajući citate iz članka Novaka Simića objav- 
ljenog u Književniku 1930. godine, gdje je među ostalim Marakovićev kritičarski rad opi- 
san riječima: »Ljubaznost što savlađuje - moćna crna internacionala uvija se u kršćansku 
širokogrudnost, iza nje se krije habit i praznina.« 

* Dubravko Jelčić, n. dj., 428. 

" Vidi Marakovićev uvodni članak u: Hrvatska književna kritika, ur. Lj. Maraković, 
Zagreb, Minerva, 1935., 16. 

* Isto. 

»Dingkunsta«, tj. stvarne umjetnosti, i »Bewufitseinskunsta« ili umjetnosti 
koje se stvarnost očituje onako kao se pojavljuje u našoj svijesti. 

Lučeći ta dva tipa književnoga odnosno umjetničkoga stvaralaštva, Ma- 
raković pisce o kojima piše neminovno nastoji uvrstiti ili u prvi ili u drugi 
tip. Po Marakoviću, prvi tip umjetnosti traži strogu dosljednost, kauzalnost 
provedenu skoro do mehanizma, potpunu kompozicijsku povezanost u 
tehničkoj konstrukciji; objektivnost i dosljednost vanjskog svijeta izvan su 
sumnje i one su onakve kakve nam se prikazuju. Druga vrsta umjetnosti pak 
polazi od svijesti kao temeljne 1 ishodišne točke; svijet je onakav kakvim ga 
i kada ga naša svijest predočava; kauzalnost, iako se ne da sasvim negirati, 
provedena je u sasvim drugom smislu, koji se usporedivši s onom prvom 
kauzalnosti mora odijeliti, raskinuti, i nazvati - akauzalnost. Stoga tu nema 
logičnog slijeda pojedinih scena i događaja kao u kompoziciji klasičnog ro- 
mana: iznose se jednostavno događaji, koji su naoko bez jače unutarnje po- 
vezanosti, onako kako nam u svakodnevnom životu po čudnoj zakonitosti 
naših asocijacija i pasivnosti naših osjetila dolaze u našu svijest; u jednom 
danu kroz našu svijest prođu najheterogenije misli, doživljaji, prizori 1 osje- 
ćaji. Na koncu svega toga naša je svijest, koja veže sve doživljaje naoko tan- 
kim vezama, ali je ona zato temelj, i kao takva i te kako zamjenjuje uspješno 
ono što kod klasičnog romana predstavlja kompoziciju. 

Pišući studiju o Bensonu Maraković Gospodara svijeta promatra kao »re- 
alistični roman«, hvaleći Bensonov »realizam opisa« i »poznavanje detalja«. 
Galsworthya pak drži kompromisom: u njegovu se djelu sukobljuju »dvije 
polutke« (tj. prvi i drugi tip umjetnosti, primj. H. P.) jer »osim stvarnog 
prikaza zbiljnosti koji je logično izgrađen, sa strogom kompozicijom po za- 
konima uzročnosti zbivanja, on je dodao još jednu projekciju događaja, onu 
iz duševnog svijeta njegovih lica«", ali taj je »vanjski i unutarnji svijet kod 
njega povezan«" i ne nudi nikakve »bizarne ekstreme«“. U drugu skupinu 
pisaca Maraković je pored ostalih uvrstio Joycea, Huxleya i Virginiju Woolf, 
R. Lehmann (Maraković zacijelo misli na Rosamond Ninu Lehmann /1901. 
- 2/, a ne na njezina brata /Rudolpha/ Johna /Fredericka/ Lehmanna 
/1907. - ?/, primj. H. P.)." 


3.3. U metodološkom smislu, kod Marakovića se može zapaziti nastojanje 
da književnim djelima pristupi komparatistički: on ih smješta u vremenski 
i povijesni kontekst. Dapače, za Marakovića se može kazati da je bio »prvi 
naš kritičar koji je u prosudbe o hrvatskoj književnosti unio dosljednu kom- 
parativnu metodu«.“ 


" Vidi Lendić, n, dj. 

% »Galsworthy...« (nekrolog), 52. 

“' Isto, 53. 

# Isto. 

63 Usp. Maraković, »Galsworthy...« (nekrolog), 52. 

*“ Dubravko Jelčić, »Kritičar između ideologije 1 estetike«..., 148. 

Već sam kazala da je Maraković vjerovao u međunarodni karakter um- 
jetnosti, pri čemu je isticao njezine nacionalne korijene. Komparatistički ele- 
menti zamjetni su u mnogim njegovim ovdje spomenutim radovima. Pišući 
o Bensonu Maraković povlači paralelu s Julesom Verneom na razini žanra 
fantastičnoga romana, dok na razini žanra katoličkoga romana nalazi slič- 
nosti rečenoga pisca s Huysmansom 1 Bourgetom; Virginiju Woolf smješta u 
skupinu pisaca koju uz nju čine Proust, Joyce, Huxley, Lehmann; u predava- 
njima o Huxleyu Maraković će istaći utjecaj Wellsa, Laurencea, Balzaca, 
Flauberta, Francea, Prousta i Giđea na toga pisca; Galsworthya će usporedi- 
ti sa Slegrid Undset; pišući o povijesnom romanu Waltera Scotta povući će 
danas već uvriježenu paralelu s našim Šenoom. Doduše, Maraković se kom- 
paratističkim paralelama posebno ne zaokuplja, on ih tek problemski na- 
značuje te upućuje na potrebu bavljenja tim paralelama. 

Usporedo s nastojanjem da unese komparatističke metode u svoja istra- 
živanja, Maraković ne izbjegava biografsku metodu: povremeno obrazlaže 
nastanak književnoga djela okolnostima iz života samoga pisca (npr. u napi- 
su o Byronu, iz 1924.; vidi ovdje 2.2.3.). Pa ipak, on predmet svoga razma- 
tranja obuhvaća znalački i pomno, dajući često uspjele portrete autorove lič- 
nosti, stilom koji je sadržajan i ima esejističkih kvaliteta. 

Zaključujem da Marakovića, kao katoličkog kritičkog »reportera« (kako 
ga je podrugljivo nazivao Novak Simić), kritičara pomalo, istina, otupjele 
kritičke oštrice ali značajne poticajno-animatorske uloge u međuratnom pe- 
riodu, zanemarenog nakon 1945., u doba koje nije toleriralo dosljednost 
onim uvjerenjima koja nisu bila u skladu s (naravno: neknjiževnim) službe- 
nim stajalištima + mogli bismo uvrstiti u tzv. »profesorsku« ili akademsko- 
pedagošku struju hrvatske književne kritike, veoma važnu u pionirskoj fazi 
uvođenja engleske književosti među hrvatske čitatelje. 

Summary: 


Ljubomir Maraković (1887-1959), an important Croatian literary critic, who wrote main- 
ly between the two World Wars, perceived literature within the frameworks of the so- 
-called mođern objectivism. Since English literature and culture of the time were be- 
coming increasingly interesting, Maraković published 39 articles and introductions and 
gave several public lectures on English writers, mainly contemporaries. The Croatian 
comparative literature scholar, a theoretician, used his preoccupation with John 
Galsworthy and Te Forsyte Saga to create a binary opposition, Dingkanst vs. Bewufstsein- 
skunst, juxtaposing Galsworthy's literature and the work of, e.g., Virginia Woolf and 
James Joyce. Among the older writers, Maraković was primarily interested in Lord Byron 
and sir Walter Scott, and among his contemporaries those who suited his explicit 
Catholic beliefs and interpretations. These are, apart from Galsworthy, Aldous Huxley, 
Robert Hugh Benson, whom he admired greatly, Gilbert Keith Chesterton, John Henry 
Newman and Florence Louise Barclay, whose novels Maraković, both translated and 
published, Maraković is one of the foremost Croatian comparative literature pioneer 
scholars, with a special interest in English literature. 


